
Martfű Város Polgármesterétől
5435 Martfű, Szent István tér 1. Tel: 56/450-222; Fax: 56/450-853

E-mail: titkarsag@ph.martfu.hu
Előterjesztés
Konzorciumi Együttműködési Megállapodás jóváhagyására az
EFOP-1.5.2-16. „Humán szolgáltatások fejlesztése térségi szemléletben” támogatási kérelem benyújtásához
Martfű Város Önkormányzata Képviselő-testületének 

2017. március 29-i ülésére
Előkészítette: S. Bodor Éva
Véleményező: Pénzügyi, Ügyrendi és Városfejlesztési Bizottság

Döntéshozatal: egyszerű többség 
Tárgyalás módja: nyilvános ülés
Tisztelt Képviselő-testület!

Martfű Város Önkormányzata pályázatot kíván benyújtani Humán szolgáltatások fejlesztése térségi szemléletben című EFOP-1.5.2-16. kódszámú felhívásra másik négy önkormányzattal közösen, Szajol Községi Önkormányzat, Zagyvarékas Községi Önkormányzat, Kőtelek Községi Önkormányzat és Szászberek Községi Önkormányzattal együtt, Konzorciumi együttműködés keretében. A pályázat benyújtását követően a konzorcium tagjai, a támogatási kérelem támogatása esetén, az abban foglalt célokat közösen, együttműködésben valósítják meg.

A konzorcium vezetője Martfű Város Önkormányzata.
A pályázat választható tevékenységei közül a helyi kisközösségek társadalmi szerepének megerősítése a fő cél, ezen belül pedig a települések egyes rendezvényeinek megszervezése, lebonyolítása, fiatalok bevonása a közösségi tereken megvalósuló programokba, lakossági fórumok, képzések, tájékoztató rendezvények stb. vannak betervezve. 

A megpályázni kívánt támogatás vissza nem térítendő támogatás és összege konzorciumi szinten 250.000.000,- Ft. 
A támogatási intenzitás: 100%. 

A Konzorciumi Együttműködési Megállapodás tervezetét előterjesztésemhez csatolom.

A pályázat elszámolható költségei, a konzorciumi vezetőnél jelentkező költségek leszámítását követően, a konzorciumi tagok számára arányosan kerül szétosztásra, a megküldött igények figyelembe vétele mellett a település lakosságszámával arányosan.

Kérem a Tisztelt Képviselő-testületet a pályázat benyújtásának jóváhagyásáról, és a beadáshoz szükséges Konzorciumi Együttműködési Megállapodás megkötéséről az alábbi határozati javaslat elfogadásával szíveskedjen dönteni.
Határozati javaslat:


…./2017.(.........) határozat

Konzorciumi Együttműködési Megállapodás jóváhagyásáról az EFOP-1.5.2-16 „Humán szolgáltatások fejlesztése térségi szemléletben” támogatási kérelem benyújtásához

Martfű Város Önkormányzatának Képviselő-testülete megtárgyalta a Konzorciumi Együttműködési Megállapodás jóváhagyására az EFOP-1.5.2-16. „Humán szolgáltatások fejlesztése térségi szemléletben” támogatási kérelem benyújtásához szóló előterjesztést, mely alapján a pályázat benyújtását és a pályázat beadásához szükséges, a határozat mellékletét képező,  Konzorciumi Együttműködési Megállapodás megkötését támogatja.
A Konzorcium tagjai:

1. Konzorciumi vezető:
Martfű Város Önkormányzata
2. Konzorciumi tag:
Szajol Községi Önkormányzat
3. Konzorciumi tag:
Zagyvarékas Községi Önkormányzat
4. Konzorciumi tag:
Kőtelek Községi Önkormányzat
5. Konzorciumi tag:
Szászberek Községi Önkormányzat
A Képviselő-testület felhatalmazza a Polgármestert a Konzorciumi Együttműködési Megállapodás aláírására és a pályázathoz szükséges adatlapok, nyilatkozatok benyújtására a Konzorcium nevében.
Erről értesülnek:
1./ JNSZ Megyei Kormányhivatal, Szolnok

2./ Valamennyi képviselő, Helyben
3./ Pénzügyi és Adóügyi Iroda 
4./ Műszaki Iroda

5./ Irattár
Martfű, 2017.03.22.

Látta: Szász Éva jegyző

